I Krig For Lincoln af Anders Bo Rasmussen | Information BUTIK
I krig for Lincoln - Dansk blod i Den Amerikanske Borgerkrig Fritz Rasmussen rystede af kulde, men ikke af frygt. Den 31-årige dansker havde accepteret sin skæbne. Det var Guds vilje. Han håbede blot, at døden blev smertefri. Det var den 27. marts 1865 ud for Mobile, Alabama, og DenAmerikanske Borgerkrig nærmede sig sin blodige afslutning. ”Der er stor fare for, at jeg mister dette skrøbelige liv enten ved endens kugler eller ved sygdom,” skrev Rasmussen til sin langelandske hustru Sidsel i New Denmark. Febersyg i granatregnen forud for sit livs kamp stillede han sig selv spørgsmålet: Hvornår er et land værd at dø for?
I krig for Lincoln er en fængslende fortælling om danske immigranters kamp for overlevelse i Den Amerikanske Borgerkrig. Borgerkrigens rædsler skildres, som den udspillede sig for øjnene af danskerne Fritz, Ferdinand, eodore, Christian og Claus. Et stykke ufortalt danmarkshistorie midt i den mest skelsættende begivenhed i amerikansk historie.
"Over 1.000 danske soldater deltog i den amerikanske borgerkrig. Anders Bo Rasmussen fortæller spændende om deres indsats og hiver nye skikkelser frem i lyset. Fint arbejde." ★★★★★ Bent Blüdnikow, Berlingske
"Anders Bo Rasmussens bog om danske skæbner i Den Amerikanske Borgerkrig er velskrevet og grundigt researchet (...)." ★★★★★ Bent Jensen, Jyllands-Posten
"Et upåagtet kapitel af dansk udvandrerhistorie rulles op i bogen, der har forord af Tom Buk-Swienty, som Anders Bo Rasmussen har arbejdet for som researcher på 1864-bøgerne." Michael Bach Henriksen, Kristeligt DagbladOM FORFATTERENAnders Bo Rasmussen, er lektor i amerikanske studier v. Syddansk Universitet, ph.d. i journalistik. Har bl.a. arbejdet som researcher for Tom Buk-Swienty på hans bøger om 1884.
352 sider, illustreret
978-87-7514-4518